CELEX: 32017R1977
Language: da
Date: 2017-10-26 00:00:00
Title: Kommissionens gennemførelsesforordning (EU) 2017/1977 af 26. oktober 2017 om ophævelse af gennemførelsesforordning (EU) nr. 876/2014 om tarifering af visse varer i den kombinerede nomenklatur

1.11.2017   
            
            
               DA
            
            
               Den Europæiske Unions Tidende
            
            
               L 285/1
            
         KOMMISSIONENS GENNEMFØRELSESFORORDNING (EU) 2017/1977
   af 26. oktober 2017
   om ophævelse af gennemførelsesforordning (EU) nr. 876/2014 om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
   ud fra følgende betragtninger:
   
               (1)
            
            
               Ved gennemførelsesforordning (EU) nr. 876/2014 (2) tariferede Kommissionen et bærbart batteridrevet apparat til optagelse og lagring af video og billeder under KN-kode 8525 80 99 som andre videokameraer.
            
         
               (2)
            
            
               I sin dom i de forenede sager C-435/15 og C-666/15 (3) fastslog Domstolen, at gennemførelsesforordning (EU) nr. 876/2014 er ugyldig.
            
         
               (3)
            
            
               Af hensyn til retssikkerheden bør bestemmelser, der er blevet erklæret ugyldige af Domstolen, formelt fjernes fra Unionens retsorden.
            
         
               (4)
            
            
               Gennemførelsesforordning (EU) nr. 876/2014 bør derfor ophæves.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   Gennemførelsesforordning (EU) nr. 876/2014 ophæves.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. oktober 2017.
      
         
            På Kommissionens vegne
         
         
            For formanden
         
         Stephen QUEST
         
            Generaldirektør
         
         
            Generaldirektoratet for Beskatning og Toldunion
         
      
   
   
      (1)  EUT L 269 af 10.10.2013, s. 1.
   
      (2)  Kommissionens gennemførelsesforordning (EU) nr. 876/2014 af 8. august 2014 om tarifering af visse varer i den kombinerede nomenklatur (EUT L 240 af 13.8.2014, s. 12).
   
      (3)  Domstolens dom af 22. marts 2017, GROFA GmbH m.fl., C-435/15 og C-666/15, ECLI:EU:C:2017:232.